ประกาศสำนักงานคณะกรรมการกำกับการซื้อขายสินค้าเกษตรล่วงหน้าประกาศสำนักงานคณะกรรมการกำกับการซื้อขายสินค้าเกษตรล่วงหน้าที่สน ๑๑/๒๕๔๙เรื่อง หลักเกณฑ์วิธีการและเงื่อนไขในการจัดตั้งบริษัทจำกัดหรือบริษัทมหาชนจำกัด และการพิจารณาออกใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า อาศัยอำนาจตามความในข้อ ๓ (๒) และข้อ ๗แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๕/๒๕๔๗ เรื่องหลักเกณฑ์วิธีการและเงื่อนไขในการขออนุญาตและการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ลงวันที่ ๑๔ ตุลาคม พ.ศ. ๒๕๔๗ ซึ่งแก้ไขเพิ่มเติมโดยประกาศคณะกรรมการกำกับการซื้อขายสินค้าเกษตรล่วงหน้าที่ กน ๓/๒๕๔๘ เรื่อง หลักเกณฑ์วิธีการและเงื่อนไขในการขออนุญาตและการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๒) ลงวันที่ ๗ มีนาคม พ.ศ. ๒๕๔๘ ประกาศคณะกรรมการกำกับการซื้อขายสินค้าเกษตรล่วงหน้าที่ กน ๕/๒๕๔๘ เรื่อง หลักเกณฑ์ วิธีการและเงื่อนไขในการขออนุญาตและการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๓) ลงวันที่ ๒๔ พฤษภาคม พ.ศ. ๒๕๔๘และประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๙ เรื่องหลักเกณฑ์วิธีการและเงื่อนไขในการขออนุญาตและการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๔) ลงวันที่ ๕ มิถุนายน พ.ศ. ๒๕๔๙โดยประกาศทั้งสี่ฉบับดังกล่าวเป็นประกาศที่มีข้อกำหนดบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายเลขาธิการคณะกรรมการกำกับการซื้อขายสินค้าเกษตรล่วงหน้า จึงออกประกาศ ดังต่อไปนี้ข้อ ๑ให้ยกเลิกประกาศสำนักงานคณะกรรมการกำกับการซื้อขายสินค้าเกษตรล่วงหน้าที่ สน ๖/๒๕๔๘ เรื่อง หลักเกณฑ์วิธีการและเงื่อนไขในการจัดตั้งบริษัทจำกัดหรือบริษัทมหาชนจำกัดและการพิจารณาออกใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ลงวันที่ ๒๐ เมษายน พ.ศ. ๒๕๔๘การยกเลิกประกาศตามวรรคหนึ่งไม่กระทบกระเทือนถึงความสมบูรณ์ของการใดๆ ที่ได้ดำเนินการไปแล้วตามประกาศที่ถูกยกเลิกดังกล่าวข้อ ๒ในประกาศนี้ประกาศคณะกรรมการ ก.ส.ล. ที่ กน ๕/๒๕๔๗หมายความว่า ประกาศคณะกรรมการกำกับการซื้อขายสินค้าเกษตรล่วงหน้า ที่ กน ๕/๒๕๔๗เรื่อง หลักเกณฑ์วิธีการและเงื่อนไขในการขออนุญาตและการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ลงวันที่ ๑๔ ตุลาคม พ.ศ. ๒๕๔๗ซึ่งแก้ไขเพิ่มเติมโดยประกาศคณะกรรมการกำกับการซื้อขายสินค้าเกษตรล่วงหน้า ที่ กน๓/๒๕๔๘ เรื่อง หลักเกณฑ์วิธีการและเงื่อนไขในการขออนุญาตและการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๒) ลงวันที่ ๗ มีนาคม พ.ศ. ๒๕๔๘ประกาศคณะกรรมการกำกับการซื้อขายสินค้าเกษตรล่วงหน้า ที่ กน ๕/๒๕๔๘ เรื่องหลักเกณฑ์ วิธีการและเงื่อนไขในการขออนุญาตและการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๓) ลงวันที่ ๒๔ พฤษภาคม พ.ศ. ๒๕๔๘และประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๙ เรื่องหลักเกณฑ์ วิธีการและเงื่อนไขในการขออนุญาตและการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๔) ลงวันที่ ๕ มิถุนายน พ.ศ. ๒๕๔๙และที่จะแก้ไขเพิ่มเติมประกาศสำนักงานคณะกรรมการ ก.ส.ล. ที่ สน ๘/๒๕๔๙หมายความว่า ประกาศสำนักงานคณะกรรมการกำกับการซื้อขายสินค้าเกษตรล่วงหน้า ที่ สน๘/๒๕๔๙ เรื่องการยื่นคำขอรับใบอนุญาตและจำนวนใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ลงวันที่ ๑๘ พฤษภาคม พ.ศ. ๒๕๔๙และที่จะแก้ไขเพิ่มเติมประกาศสำนักงานคณะกรรมการ ก.ส.ล. ที่ สน ๙/๒๕๔๙หมายความว่า ประกาศสำนักงานคณะกรรมการกำกับการซื้อขายสินค้าเกษตรล่วงหน้า ที่ สน๙/๒๕๔๙ เรื่อง แบบคำขออนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ลงวันที่ ๗ สิงหาคม พ.ศ. ๒๕๔๙ และที่จะแก้ไขเพิ่มเติมสำนักงาน หมายความว่าสำนักงานคณะกรรมการกำกับการซื้อขายสินค้าเกษตรล่วงหน้าเลขาธิการ หมายความว่าเลขาธิการคณะกรรมการกำกับการซื้อขายสินค้าเกษตรล่วงหน้าข้อ ๓ในการขอรับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าให้บุคคลดังต่อไปนี้ยื่นคำขออนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าตามแบบที่กำหนด ดังนี้(๑)บริษัทจำกัดหรือบริษัทมหาชนจำกัดที่จัดตั้งขึ้นใหม่ตามกฎหมายไทยระหว่างเวลาซึ่งเริ่มต้นตั้งแต่วันที่ ๑๕ ตุลาคม พ.ศ. ๒๕๔๗ และสิ้นสุดวันที่ ๗มีนาคม พ.ศ. ๒๕๔๘ ตามประกาศคณะกรรมการ ก.ส.ล. ที่ กน ๕/๒๕๔๗ ยื่นคำขออนุญาตตามแบบสน ๐๙-๐๑/๒๕๔๙ ที่กำหนดไว้ตามประกาศสำนักงานคณะกรรมการ ก.ส.ล. ที่ สน ๙/๒๕๔๙(๒)ผู้ประสงค์จะจัดตั้งบริษัทจำกัดหรือบริษัทมหาชนจำกัดขึ้นใหม่ตามกฎหมายไทย เพื่อประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ตามประกาศคณะกรรมการ ก.ส.ล. ที่ กน ๕/๒๕๔๗ ยื่นคำขออนุญาตตามแบบสน 09-02/2549 เฉพาะส่วนที่ ๑(ส่วนขอรับความเห็นชอบในการจัดตั้งบริษัทจำกัดหรือบริษัทมหาชนจำกัด)ที่กำหนดไว้ตามประกาศสำนักงานคณะกรรมการ ก.ส.ล. ที่ สน ๙/๒๕๔๙ข้อ ๔ผู้ยื่นคำขออนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าตามข้อ ๓ (๒)ต้องเป็นผู้ที่จะถือหุ้นในบริษัทจำกัดหรือบริษัทมหาชนจำกัดที่จะจัดตั้งขึ้นใหม่ข้อ ๕เมื่อเลขาธิการให้ความเห็นชอบในการจัดตั้งบริษัทจำกัดหรือบริษัทมหาชนจำกัดแล้วให้ผู้ได้รับความเห็นชอบดำเนินการจดทะเบียนจัดตั้งบริษัทจำกัดหรือบริษัทมหาชนจำกัดแล้วแต่กรณี ให้แล้วเสร็จภายในสามสิบวันนับตั้งแต่วันถัดจากวันที่ได้รับความเห็นชอบจากเลขาธิการแต่หากมีเหตุจำเป็นและสมควรอาจขอขยายระยะเวลาต่อเลขาธิการได้ก่อนระยะเวลานั้นสิ้นสุดลงทั้งนี้บริษัทจำกัดหรือบริษัทมหาชนจำกัดที่จัดตั้งขึ้นใหม่ตามวรรคหนึ่งต้องมีสถานะตามข้อมูลและเงื่อนไขที่ได้แจ้งแก่เลขาธิการไว้เว้นแต่จะได้รับความเห็นชอบจากเลขาธิการข้อ ๖ภายหลังจากที่ได้จัดตั้งบริษัทจำกัดหรือบริษัทมหาชนจำกัดตามข้อ๕แล้วให้บริษัทจำกัดหรือบริษัทมหาชนจำกัดที่จัดตั้งขึ้นแล้วนั้นยื่นคำขออนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าตามแบบสน 09-02/2549 เฉพาะส่วนที่ ๒ (ส่วนขออนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า) ที่กำหนดไว้ตามประกาศสำนักงานคณะกรรมการ ก.ส.ล. ที่สน ๙/๒๕๔๙ ต่อเลขาธิการ ณ สำนักงาน ภายในสิบห้าวันนับตั้งแต่วันถัดจากวันที่จดทะเบียนจัดตั้งบริษัทจำกัดหรือบริษัทมหาชนจำกัดแล้วเสร็จแต่หากมีเหตุจำเป็นและสมควรอาจขอขยายระยะเวลาต่อเลขาธิการได้ก่อนระยะเวลานั้นสิ้นสุดลงข้อ ๗หากผู้ได้รับความเห็นชอบให้จัดตั้งบริษัทจำกัดหรือบริษัทมหาชนจำกัดตามข้อ๕ มิได้ดำเนินการจดทะเบียนจัดตั้งบริษัทจำกัดหรือบริษัทมหาชนจำกัดให้แล้วเสร็จภายในระยะเวลาที่กำหนดตามข้อ๕หรือบริษัทจำกัดหรือบริษัทมหาชนจำกัดที่จัดตั้งขึ้นแล้วมิได้ยื่นคำขออนุญาตเฉพาะส่วนที่๒ ภายในระยะเวลาที่กำหนดตามข้อ ๖ ให้ถือว่าผู้ได้รับความเห็นชอบตามข้อ ๕หรือบริษัทจำกัดหรือบริษัทมหาชนจำกัดที่จัดตั้งขึ้นแล้วตามข้อ ๖แล้วแต่กรณีไม่ประสงค์จะขออนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าแล้วข้อ ๘ภายใต้บังคับข้อ ๒แห่งประกาศสำนักงาน ก.ส.ล. ที่ สน ๘/๒๕๔๙เลขาธิการจะพิจารณาคำขออนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าเพื่อคัดเลือกบริษัทจำกัดหรือบริษัทมหาชนจำกัดตามข้อ๓ (๑) หรือบริษัทจำกัดหรือบริษัทมหาชนจำกัดที่จัดตั้งขึ้นตามข้อ ๖ซึ่งมีคุณสมบัติครบถ้วนและไม่มีลักษณะต้องห้ามตามประกาศคณะกรรมการ ก.ส.ล. ที่ กน๕/๒๕๔๗ จำนวนไม่เกินหกรายให้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า โดยอย่างน้อยจะพิจารณาในเรื่อง ดังต่อไปนี้(๑) ความมั่นคงเกี่ยวกับฐานะทางการเงิน(๒) โครงสร้างผู้ถือหุ้น(๓) คุณสมบัติ ความรู้ความสามารถและประสบการณ์ของผู้บริหาร(๔) ความพร้อมของระบบงาน(๕) ความพร้อมด้านบุคลากรทั้งนี้ หากเห็นสมควรอาจกำหนดให้มีการสัมภาษณ์ผู้บริหารและตรวจสถานที่ประกอบธุรกิจด้วยก็ได้ข้อ ๙เมื่อเลขาธิการได้คัดเลือกผู้ที่จะได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าตามข้อ๘ แล้ว การดำเนินกระบวนการอื่นต่อจากนี้ ให้เป็นไปตามหลักเกณฑ์วิธีการและเงื่อนไขที่กำหนดไว้ตามประกาศคณะกรรมการ ก.ส.ล. ที่ กน ๕/๒๕๔๗ข้อ ๑๐[๑]ประกาศนี้ให้ใช้บังคับตั้งแต่วันถัดจากวันที่ประกาศเป็นต้นไปประกาศณ วันที่ ๓๑ สิงหาคม พ.ศ. ๒๕๔๙ชัยพัฒน์สหัสกุลเลขาธิการคณะกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๕พฤศจิกายน ๒๕๕๒นันท์นภัสร์/ตรวจ๕พฤศจิกายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๕๘ ง/หน้า ๑๘/๒๘ ตุลาคม ๒๕๕๒